**Tematika**

**Kurzus címe**: Kutatási és dolgozatíró szeminárium (TDK)

**Kurzus kódja**: BTAL00012BA, BTEE334OMA

**Oktató**: Tánczos Péter

**Órarendi információ**: hétfő 12–14; 232/e. szoba

**A kurzus célja**: A kurzus a Debreceni Egyetem Filozófia Intézet hallgatóinak (szabad bölcsész BA, erkölcstan- és etikatanár OMA, esztétika MA, illetve filozófia MA) biztosít lehetőséget a kutatói munkával való megismerkedéshez, és főként a különféle TDK-versenyekre (tanszéki TDK, kari TDK, OTDK) való felkészülést segíti. A szemináriumon elsősorban a kutatási tervek összeállítását, a szakirodalom kiválasztását és feldolgozását, a tudományos dolgozatok elkészítését, valamint a kutatási eredmények prezentálását gyakoroljuk.

**A kurzus témái**:

1. A tudományos kutatómunka sajátosságai, a TDK-versenyek bemutatása

2. A kutatási téma kiválasztása

3. A kutatási téma határainak pontos felvázolása

4. A választott szakirodalmi tételek közös feldolgozása I.

5. A választott szakirodalmi tételek közös feldolgozása II.

6. A választott szakirodalmi tételek közös feldolgozása III.

7. A tudományos dolgozatok és a szóbeli prezentáció jellemzői

8. Az elért kutatási eredmények ismertetése, a készülő dolgozatok téziseinek megbeszélése

9. Az elkészült dolgozatok rövid bemutatása, megvitatása I.

10. Az elkészült dolgozatok rövid bemutatása, megvitatása II.

11. A szóbeli előadás gyakorlása I.

12. A szóbeli előadás gyakorlása II.

**A kurzus teljesítésének feltételei**: aktív órai részvétel, az óráról órára kijelölt szakirodalom elolvasása, a hallgatótársak dolgozatának órai véleményezése.

**A számonkérés módja**: egy választott szakirodalmi tételből való referálás, valamint a saját kutatás témájában elkészített szemináriumi dolgozat és prezentáció elkészítése

**Kötelező irodalom**:

A kurzuson résztvevő hallgatók témája alapján választott rövid tanulmányok – ezek kijelölése a témák ismertetése után történik meg.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.